Student 52 keer met ŉ mes gesteekPrecious Ramabulana (Foto: Facebook) Die polisie in Limpopo ondersoek ŉ saak van moord ná ŉ 21-jarige kollegestudent Sondagoggend omstreeks 02:30 in haar kamer aangeval en met ŉ mes doodgesteek is. Brig. Motlafela Mojapelo, woordvoerder van die polisie, het gesê Precious Ramabulana, van die Capricorn TVET-kollege, het in haar huurkamer in ga-Joel Section in Mokomene gelê en slaap toe ŉ onbekende persoon deur die venster toegang bekom het tot haar kamer. “Die bure het haar gille gehoor en die polisie ontbied. Sy is in ŉ plas bloed aangetref en het verskeie steekwonde gehad. Die motief vir die aanval is onbekend,” het Mojapelo gesê. Medestudente het op sosiale media hul skok uitgespreek oor die voorval en gesê Precious is glo 52 keer met ŉ mes gesteek.